CELEX: 22014D0162
Language: bg
Date: 2014-09-25 00:00:00
Title: Решение на Съвместния комитет на ЕИП № 162/2014 от 25 септември 2014 година за изменение на приложение I (Ветеринарни и фитосанитарни въпроси) към Споразумението за ЕИП [2015/1230]

30.7.2015   
            
            
               BG
            
            
               Официален вестник на Европейския съюз
            
            
               L 202/5
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 162/2014
   от 25 септември 2014 година
   за изменение на приложение I (Ветеринарни и фитосанитарни въпроси) към Споразумението за ЕИП [2015/1230]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Решение за изпълнение 2014/90/ЕС на Комисията от 14 февруари 2014 г. за изменение на приложение I към Решение № 2004/558/ЕО по отношение на одобряването на програма за контрол за премахване на инфекциозния ринотрахеит по говедата в регион в Италия (1) трябва да бъде включено в Споразумението за ЕИП.
            
         
               (2)
            
            
               Решение за изпълнение 2014/91/ЕС на Комисията от 14 февруари 2014 г. за изменение на приложение II към Решение 93/52/ЕИО по отношение на признаването на някои региони на Италия и Испания за официално свободни от бруцелоза (B. melitensis) и за изменение на приложения I, II и III към Решение 2003/467/ЕО по отношение на обявяването на Унгария за официално свободна от туберкулоза, на Румъния и на някои региони на Италия за официално свободни от бруцелоза и на някои региони на Италия за официално свободни от ензоотична левкоза по говедата (2) трябва да бъде включено в Споразумението за ЕИП.
            
         
               (3)
            
            
               Решение за изпълнение 2014/177/ЕС на Комисията от 27 март 2014 г. за изменение на приложение II към Решение 2003/467/ЕО по отношение на обявяването на Литва за официално свободна от бруцелоза (3) трябва да бъде включено в Споразумението за ЕИП.
            
         
               (4)
            
            
               Настоящото решение се отнася до законодателството относно живи животни, различни от рибите и животните от аквакултура. Законодателството по тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП. Поради това настоящото решение не се прилага по отношение на Исландия.
            
         
               (5)
            
            
               Настоящото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
            
         
               (6)
            
            
               Поради това приложение I към Споразумението за ЕИП следва да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   Част 4.2 от глава I от приложение I към Споразумението за ЕИП се изменя, както следва:
   
               1.
            
            
               В точка 14 (Решение 93/52/ЕИО на Комисията) се добавя следното тире:
               
                           „—
                        
                        
                           
                              32014 D 0091: Решение за изпълнение 2014/91/ЕС на Комисията от 14 февруари 2014 г. (ОВ L 46, 18.2.2014 г., стр. 12).“
                        
                     
         
               2.
            
            
               В точка 70 (Решение 2003/467/ЕО на Комисията) се добавят следните тирета:
               
                           „—
                        
                        
                           
                              32014 D 0091: Решение за изпълнение 2014/91/ЕС на Комисията от 14 февруари 2014 г. (ОВ L 46, 18.2.2014 г., стр. 12),
                        
                     
                           —
                        
                        
                           
                              32014 D 0177: Решение за изпълнение 2014/177/ЕС на Комисията от 27 март 2014 г. (ОВ L 95, 29.3.2014 г., стр. 45).“
                        
                     
         
               3.
            
            
               В точка 80 (Решение 2004/558/ЕО на Комисията) се добавя следното тире:
               
                           „—
                        
                        
                           
                              32014 D 0090: Решение за изпълнение 2014/90/ЕС на Комисията от 14 февруари 2014 г. (ОВ L 46, 18.2.2014 г., стр. 10).“
                        
                     
         Член 2
   Текстовете на решения за изпълнение 2014/90/ЕС, 2014/91/ЕС и 2014/177/ЕС на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 25 септември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 46, 18.2.2014 г., стр. 10.
   
      (2)  ОВ L 46, 18.2.2014 г., стр. 12.
   
      (3)  ОВ L 95, 29.3.2014 г., стр. 45.
   
      (4)  Без отбелязани конституционни изисквания.